USS Dwight D. Eisenhower (CVN-69)

USS Dwight D. Eisenhower (CVN-69) – trečias Nimitz klasės atominis lėktuvnešis, priklausantis Jungtinių Valstijų kariniam jūrų laivynui. Pavadintas 34-o JAV prezidento Dvaito Eizenhauerio (Dwight David Eisenhower) vardu. Pradžioje lėktuvnešiui buvo suteiktas tik „Eisenhower“ vardas, tačiau 1970 m. gegužės 25 d. pakeistas į „Dwight D. Eisenhower“.

Lėktuvnešis pradėtas statyti 1970 m. rugpjūčio 15 d. Newport News Shipbuilding laivų statykloje, Virdžinijos mieste Newport News. Įgaliotas bet kada išplaukti į jūrą 1977 m. spalio 18 d. Tuo pačiu flotilėje pakeitė savo laiką atitarnavusį lėktuvnešį „USS Franklin D. Roosevelt (CV-42)“. Švartuojasi Norfolko karinėje bazėje Virdžinijoje.

Šiuo metu laivui vadovauja kapitonas Dan Cloyd.

Istorija 

1979 m. sausį lėktuvnešis pirmą kartą dislokuotas Viduržemio jūroje.

Antrą kartą dislokuotas 1980 m. Indijos vandenyne, atsakant į Irano įkaitų krizę.

Trečią kartą dislokuotas 1982 m. Viduržemio jūroje.

2001 m. gegužės 21 d. „Dwight D. Eisenhower“ grįžo į Newport News Shipbuilding and Drydock Company (NNS&DDC) ketverių metų ir 2,5 mlrd. JAV dolerių vertės kapitaliniam remontui. Be gausybės įvairių atnaujinimų lėktuvnešiui buvo pakeisti naujais abu atominiai reaktoriai. 2005 m. sausio 25 d. laivas grįžo į Norfolką. Manoma, jog po šių atnaujinimų lėktuvnešis tarnaus iki 2025 m.

Kapitonai

Nuorodos 
 Oficialus „Dwight D. Eisenhower“ tinklalapis (ang.) 
 MaritimeQuest „Dwight D. Eisenhower“ nuotraukų galerija

Dwight D. Eisenhower

pl:USS Carl Vinson